CELEX: 62010TN0382
Language: bg
Date: 2010-09-09 00:00:00
Title: Дело T-382/10: Жалба, подадена на 9 септември 2010 г. — Villeroy и Boch/Комисия

6.11.2010   
            
            
               BG
            
            
               Официален вестник на Европейския съюз
            
            
               C 301/42
            
         Жалба, подадена на 9 септември 2010 г. — Villeroy и Boch/Комисия
   (Дело T-382/10)
   ()
   2010/C 301/68
   Език на производството: френски
   
      Страни
   
   
      Жалбоподател: Villeroy и Boch (Париж, Франция) (представители: J. Philippe и K. Blau Hansen, avocats, и A. Villette, Solicitor)
   
      Ответник: Европейска комисия
   
      Искания на жалбоподателя
   
   
               —
            
            
               да се обяви за нищожно обжалваното решение в частта му, която засяга жалбоподателя;
            
         
               —
            
            
               при условията на евентуалност, вследствие на това да се намали глобата, наложена на жалбоподателя с обжалваното решение;
            
         
               —
            
            
               разноските по производството да се възложат на ответната страна.
            
         
      Правни основания и основни доводи
   
   Главното искане на жалбоподателя е за частична отмяна на Решение C(2010) 4185 окончателен на Комисията от 23 юни 2010 г. относно процедура за прилагане на член 101 ДФЕС и на член 53 от Споразумението за Европейското икономическо пространство, наричано по-нататък „ЕИП“ (дело COMP/39.092 — Санитарни инсталации), във връзка с картел на белгийския, германския, френския, италианския, нидерландския и австрийския пазар на санитарни инсталации за баня, за съгласуването на продажните цени и за обмен на чувствителна търговска информация.
   В подкрепа на жалбата си жалбоподателят изтъква седем правни основания, изведени от:
   
               —
            
            
               нарушение на член 101 ДФЕС и на член 53 ЕИП от квалификацията на нарушението като едно-единствено, сложно и продължавано, тъй като по този начин ответникът е нарушил задължението си за правна преценка на индивидуалното поведение на адресатите на обжалваното решение;
            
         
               —
            
            
               нарушение на задължението за мотивиране по силата на член 296, втора алинея ДФЕС, тъй като в обжалваното решение ответникът не е дал достатъчно точно определение на съответните пазари;
            
         
               —
            
            
               липса на достатъчно доказателство за участието на жалбоподателя в нарушенията във Франция;
            
         
               —
            
            
               нарушение на принципа nulla poena sine lege, прогласен в член 49, първа алинея от Хартата на основните права на Европейския съюз (наричана по-нататък „Хартата“), както и на принципа на пропорционалност на престъплението и наказанието, закрепен в член 49, трета алинея от Хартата във връзка с член 48, първа алинея от Хартата и член 23 от Регламент № 1/2003 (1), тъй като ответникът е наложил глоба солидарно на жалбоподателя и на неговото дружество майка;
            
         
               —
            
            
               погрешно изчисляване на глобата, тъй като ответникът е включил оборота на жалбоподателя, който няма връзка с твърденията за нарушение, формулирани при изчисляването на глобата;
            
         
               —
            
            
               нарушение на член 41 от Хартата, тъй като изключително голямата продължителност на производството не е била взета предвид при изчисляването на глобата;
            
         
               —
            
            
               нарушение на принципа на пропорционалност на наказанията и на грешките в преценката при изчисляването на глобата, тъй като основният размер е определен на 15 %, а абсолютният размер на глобата надхвърля границата от 10 % спрямо оборота на жалбоподателя.
            
         
      (1)  Регламент (ЕО) № 1/2003 на Съвета от 16 декември 2002 година относно изпълнението на правилата за конкуренция, предвидени в членове [101 ДФЕС] и [102 ДФЕС] (ОВ L 1, 2003 г., стp. 1; Специално издание на български език, 2007 г., глава 8, том 1, стр. 167).